De Eadn (vo urgermanisch *erþō; oidgr. ἔρα éra[2]) is mit ana duachschnittlichn Entfeanung vo da Sun vo 149,6 Muilliona km aus da dritte Planet im Sunsystem. Ia Duachmessa is iwa 12.700 km. Se is rund 4,6 Muilliardn Joar oid und da oanzige bekonte Himmeskeapa, wo belebt is. Noch da vorherrschendn chemischn Beschoffnheit vo da Eadn wead da Begriff vo de eadoartign (terrestrischn) oda aa eadeenlichn Planetn definiat.